
PRILOGA 1 (spremni dopis – 1. del):

	Številka: 500-39/2026/11  (002-3)

	Ljubljana, 12. 8. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Informacija o uradnem obisku ministra za notranje zadeve in javno upravo Francija Matoza, 20. in 21. avgusta 2026 v Srbiji – predlog za obravnavo 


	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22 in 57/25 – ZF in 555/26) je Vlada Republike Slovenije na ……seji dne …... sprejela naslednji
SKLEP:
[bookmark: _Hlk237342145]Vlada Republike Slovenije se je seznanila z Informacijo o uradnem obisku ministra za notranje zadeve in javno upravo Francija Matoza, 20. in 21. avgusta 2026 v Srbiji.



mag. Janja Garvas
generalna sekretarka


Priloga:
· Informacija 

Prejmejo:
· Ministrstvo za notranje zadeve in javno upravo
· Ministrstvo za zunanje in evropske zadeve


	2. Osebe, odgovorne za strokovno pripravo in usklajenost gradiva:

	Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Minister za notranje zadeve in javno upravo Matoz bo, na povabilo srbskega ministra za notranje zadeve Dačića,  20. in 21. avgusta 2026 na uradnem obisku v Srbiji, kjer se bo predvidoma srečal tudi s srbskim predsednikom Aleksandrom Vučićem in predsednikom vlade Đurom Macuto. Srečanje bo namenjeno krepitvi sodelovanja s Srbijo, s posebnim poudarkom na nadaljnji krepitvi dvostranskega in regionalnega policijskega sodelovanja ter izmenjavi informacij na področju upravljanja nezakonitih migracij in boja proti tihotapljenju migrantov ter sodelovanja med policijama v boju proti terorizmu in organiziranemu kriminalu. Minister Matoz se bo med obiskom srečal tudi s slovenskimi policisti, napotenimi v operativne aktivnosti Frontexa v Srbiji.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /




	7.b Predstavitev ocene finančnih posledic pod 40.000 EUR:
Potrebna finančna sredstva za stroške obiska so zagotovljena v okviru materialnih stroškov Ministrstva za notranje zadeve in javno upravo.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	

	

	
FRANCI MATOZ
MINISTER





Informacija o uradnem obisku ministra za notranje zadeve in javno upravo Francija Matoza, 20. in 21. avgusta 2026 v Srbiji 

1. Namen srečanja:

Minister za notranje zadeve Republike Srbije Ivica Dačić je ministra za notranje zadeve in javno upravo Republike Slovenije Francija Matoza povabil na obisk v Srbijo, kjer se bo predvidoma srečal tudi s srbskim predsednikom Aleksandrom Vučićem in predsednikom vlade Đurom Macuto.

Srečanje bo namenjeno krepitvi sodelovanja s Srbijo, s posebnim poudarkom na nadaljnji krepitvi dvostranskega in regionalnega policijskega sodelovanja ter izmenjavi informacij na področju upravljanja nezakonitih migracij in boja proti tihotapljenju migrantov ter sodelovanja med policijama v boju proti terorizmu in organiziranemu kriminalu. 

Minister Matoz bo ministru Dačiću potrdil podporo Slovenije in pripravljenost za pomoč slovenskih strokovnjakov pri aktivnostih, potrebnih za izpolnjevanje pogojev iz 24. pogajalskega poglavja.

Obisk ministra Matoza v Srbiji bo prispeval h krepitvi medsebojnega zaupanja in sodelovanja na politični ravni ter vzpodbudil sodelovanje na strokovnem nivoju.

2. Program srečanja:

Obisk bo 20. in 21. avgusta, podrobnejši program obiska je v pripravi.

3. Obrazložitev:

Sodelovanje med ministrstvoma in policijama Slovenije in Srbije poteka dobro. K dobremu sodelovanju prispeva tudi delovanje policijskega atašeja na veleposlaništvu v Beogradu in srbskega policijskega atašeja v Ljubljani. Srečanje ministrov za notranje zadeve, ki bo prvo po letu 2022, bo dodatno vzpodbudilo in okrepilo sodelovanje.

Ministra Matoz in Dačić se bosta na srečanju pogovarjala o aktualnih vprašanjih na področju notranjih zadev s posebnim poudarkom na krepitvi sodelovanja v podporo varnosti in stabilnosti regije. Razprava bo namenjena pregledu trenutnih razmer vzdolž zahodnobalkanske migracijske poti, srečanje pa bo priložnost tudi za iskanje skupnih rešitev, zlasti pri preprečevanju organiziranega kriminala, nezakonitih migracij in drugih varnostnih izzivov. 

Kljub upadu nedovoljenih prihodov na ravni EU je namreč še vedno čutiti obremenjenost zahodnobalkanske migracijske poti, pri čemer je še posebej zaskrbljujoče dejstvo, da je vse več nedovoljenih prehodov omogočenih ali organiziranih s strani tihotapcev. Zato je nujen skupen boj proti delovanju kriminalnih tihotapskih združb in krepitev izmenjave informacij med vsemi deležniki vzdolž zahodnobalkanske migracijske poti.

Pomemben steber upravljanja z migracijami je tudi učinkovita politika vračanja oseb, ki nimajo pravice do bivanja, iz regije nazaj v izvorne države, pri čemer je nujno upoštevanje potreb Zahodnega Balkana. Zato Slovenija aktivno sodeluje pri projektih financiranih iz sredstev EU na področju boja proti tihotapljenju migrantov in vračanja. Poleg tega želimo partnerje v regiji še naprej opozarjati na pomen uskladitve vizumskih politik s politiko EU, da njihova letališča ne bodo služila kot vozlišča za nedovoljene migracije v EU.

Ministra se bosta pogovarjala tudi o možnostih krepitve policijskega sodelovanja v boju proti najbolj perečim pojavnim oblikam kriminalitete, sodelovanju v okviru Brdo procesa in drugih projektih. 

Varnostni izzivi, vključno z organiziranim kriminalom, trgovino z ljudmi, terorizmom ter nasilnim ekstremizmom zahtevajo tesno sodelovanje med pristojnimi institucijami po vsej regiji ter sodelovanje na področju preprečevanja in odzivanja na kriminal. Republika Slovenija prepoznava, da sta sodelovanje med državami ter integracija držav Zahodnega Balkana v evropske strukture izjemno pomembna za krepitev dobrososedskih odnosov v regiji. Poleg tega je krepitev varnostnega sodelovanja v regiji pri preprečevanju in boju proti vsem oblikam kriminala strateškega pomena za Republiko Slovenijo. Zato si prizadevamo za poglobitev sodelovanja s policijami v regiji v boju proti organiziranemu kriminalu in terorizmu, tudi v okviru Brdo procesa, ki se je vzpostavil kot pomembna platforma za krepitev sodelovanja na področju notranjih zadev v regiji.

Ministrstvo za notranje zadeve je s svojimi strokovnjaki pripravljeno Srbiji še naprej pomagati pri aktivnostih, nujnih za izpolnjevanje kriterijev iz 24. poglavja, tako s projekti s področja migracij in azila, kot tudi prenosom znanj in izkušenj na področju dela policije.

Minister Matoz se bo med obiskom srečal tudi s slovenskimi policisti, napotenimi v operativne aktivnosti Frontexa v Srbiji.


4. Delegacija Republike Slovenije:
· Franci Matoz, minister za notranje zadeve in javno upravo;
· Petra Grah Lazar, vodja Kabineta ministra, Ministrstvo za notranje zadeve in javno upravo;
· Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo;
· Sabina Langus-Boc, sekretarka, Služba za odnose z javnostmi, Ministrstvo za notranje zadeve in javno upravo.

